jkorsvik/nowiki_second_scrape_merged huggingface dataset:
Memellandmedaljen

Memellandmedaljen (Die Medaille zur Erinnerung an die Heimkerhr des Memllandes 22. März 1939) er en medalje fra det tredje rike.


== Historie ==
Medaljen ble laget til minne om Tysklands annektering av Memelland. Den ble gitt til militært personell og andre personer som var med på Tysklands annektering av Memelland den 23. mars 1939. Medaljen ble utgitt 1. mai 1939.


== Design ==
Medaljen ble som de andre okkupasjonsmedaljene designet av professor Richard Klein. Den er rund, og på advers er det avbildet en mann stående på et podium med det tredje rikes riksvåpen, med et tysk hakekorsflagg i den ene hånden. Med den andre hånden hjelper han en annen mann med avslitt kjetting opp på podiet. Dette skal symbolisere frigjøringen av Memelland og sammenslåingen med det tyske rike. På revers er setningen «zur Erinnerung an die Heimkerhr des Memllandes 22. März 1939» (til minne om hjemvendte Memelland den 22. mars 1939) omgitt av eikeløv. Medaljen har et medaljebånd som er hvit med en rød stripe i midten omgitt av to grønne striper, de tradisjonelle fargene til Litauen.


== Se også ==
Anschluss
Anschlussmedaljen
Sudetenlandmedaljen
Liste over tyske militære utmerkelser 1933-1945
Zaretsjnyj

Zaretsjnyj (russisk: Заречный) kan vise til to russiske byer:

Zaretsjnyj (Penza oblast)
Zaretsjnyj (Sverdlovsk oblast)
Aapravasi Ghat

Aapravasi Ghat (hindi for immigrasjonskontor) er et forfallent bygningskompleks i Port Louis i øystaten Mauritius i Indiahavet. Anlegget ble reist i 1849 for å organisere innvandringen av kontraktsarbeidere fra India som skulle dekke arbeidskraftbehovet som oppsto etter at slaveri ble avskaffet i det britiske imperiet. 
Da slaveri ble avskaffet i det britiske imperiet satte man i gang et omfattende program for å erstatte arbeidskraften fra afrikanske slaver med kontraktsarbeidere fra andre land, spesielt India. Øya Mauritius ble det første stedet hvor dette ble forsøkt, blant annet fordi landets sukkerrørplantasjer hadde stort behov for arbeidskraft. Programmet begynte i 1834. Denne arbeidsmigrasjonen fikk et overveldende omfang: mellom 1834 og 1920 kom 1 million indere til øya, og indiskættede utgjør i dag 68 % av øystatens befolkning. 
Mange av innvandrerne ankom landet via Aapravasi Ghat, og det er beregnet at 450 000 indere har gått opp de 14 trinnene fra båten og inn til kontorene, noe som etter hvert fikk en symbolsk betydning som en portal til et nytt liv.
Av de bygningene som ble reist i 1849 er bare ca. 15 % fortsatt eksisterende. Dette omfatter inngangsportalen med de 14 trinnene, sykehuset og noen kaserner. Anlegget ligger i byens havneområde, og er utsatt for utbyggingspress. På grunn av manglende restaureringsplaner og noen uønskede inngrep, frarådet fagorganet ICOMOS at Aapravasi Ghat skulle får verdensarvstatus. Anlegget ble likevel innstemt på verdensarvlista i 2006, og la vekt på Aapravasi Ghats historiske rolle som «the site where the modern indentured labour diaspora began».


== Eksterne lenker ==
ICOMOS report
The aapravasi ghat (fransk)
aapravasighat.com
Ryan Dunn

Ryan Dunn (aka Plugs og senere Random Hero) (født 11. juni 1977 i Ohio, død 20. juni 2011 i Pennsylvania) var en amerikansk reality-TV-personlighet og våghals, best kjent for å være medlem av The Jackass Crew samt et medlem av Viva La Bam.  
Dunn tok del i mange av de karakteristiske stunts som gjorde TV-programmet Jackass berømt. I 2005 hadde han også sin egen MTV-serie, Homewrecker. Dunn dukket også opp i en episode av TV-serien Law & Order: Special Victims Unit i desember 2008. Han blir også omtalt i filmen Dreams som ble utgitt våren 2009. Dunn var også med i filmen Jackass 3D, som ble utgitt den 15. oktober 2010 i USA.


== Dødsfall ==
20. juni 2011, cirka klokken 3:30 EDT, døde Dunn i en bilulykke i Chester County, Pennsylvania da hans Porsche 911 2007-modell sklei av veien, traff et tre og brast i flammer. Det rapporteres at han et par timer tidligere postet et bilde på Twitter hvor han og noen venner drakk. I tillegg til Dunn ble Zachary Hartwell, som var hans kamerat, funnet død på stedet. Det skal angivelig ha vært Dunn som kjørte bilen. Dunn ble angivelig identifisert ved hjelp av sine tatoveringer.


== Referanser ==


== Eksterne lenker ==
(en) Offisielt nettsted 
(en) Ryan Dunn – kategori av bilder, video eller lyd på Commons 
(en) Ryan Dunn på Internet Movie Database 
(sv) Ryan Dunn i Svensk Filmdatabas 
(da) Ryan Dunn på Filmdatabasen 
(da) Ryan Dunn på Scope 
(fr) Ryan Dunn på Allociné 
(en) Ryan Dunn på AllMovie 
(en) Ryan Dunn hos Rotten Tomatoes 
(en) Ryan Dunn hos The Movie Database 
(en) Ryan Dunn hos Behind The Voice Actors
Skärhamn

Skärhamn er et tettsted i Västra Götalands län i landskapet Bohuslän i Sverige. Det er Tjörn kommunes administrasjonssenter. I 2010 hadde tettstedet 3 193 innbyggere.


== Referanser ==
Naturforvaltning

Naturforvaltning er forvaltning av natur og landskap, gjennom planlegging, vern, skjøtsel og restaurering av ødelagte lokaliteter og å fremme bærekraftig anvendelse av naturressurser. Den utgjør en del av miljøforvaltningen, som er en samlebetegnelse for aktiviteter som sørger for å regulere samfunnets påvirkning av miljøet, slik at den ligger innenfor de grensene samfunnet kan akseptere.


== Se også ==
Naturvern
Direktoratet for naturforvaltning
W nasjonalpark

W nasjonalpark er en stor nasjonalpark i Niger, Benin og Burkina Faso. Parken ligger rundt en meander i Nigerfloden som er formet som bokstaven W. 

Nasjonalparken ble vedtatt opprettet i 1954, og omfatter 10 000 km². Nasjonalparken er stort sett uten fast bosetning, men fulanier, som er nomader, flytter sine dyreflokker gjennom parken. 
Parkens område i Niger ble i 1996 erklært som verdensarvområde. Burkina Faso nominerte sin del av parken til verdensarvstatus i 2004 og Benin fulgte etter. Verdensarvområdet ble utvidet av UNESCO i 2017 under det nye navnet W-Arly-Pendjari, hvor også Arly nasjonalpark og Pendjari nasjonalpark inngår.Parken ligger mellom 180 og 338 moh., og tilhører klimatisk sett det tørre Sahelbeltet. Det faller mellom 500 og 800 mm årlig nedbør, det meste under sommermonsunen.
Verneverdiene i parken er begrunnet med at landskapet viser resultatene av en langvarig interaktiv samvirkning mellom natur og mennesker. Parken er Vest-Afrikas viktigste habitat for ville hovdyr. Parken er også et Ramsarområde, på grunn av våtmarksområdenes betydning som fuglehabitat. Parken er omgitt av en rekke andre fredede landskapsområder, noe som øker områdets biologiske betydning for de berørte artene, og områdets verneverdi.


== Fauna ==
Nasjonalparken är kjent for sine pattedyr, blant annet jordsvin, bavianer, kafferbøffel (Syncerus caffer), caracal, gepard, elefant, flodhest, leopard, løve, serval og vortesvin.


== Referanser ==


== Eksterne lenker ==
UNEP World Conservation Monitoring Centre: faktaark  UNEP World Conservation Monitoring Centre: faktaark]
Fredrikstaderklæringen

Fredrikstaderklæringen er en avtale inngått mellom kommuner, fylkeskommuner og organisasjoner og lokalsamfunnet for å bidra til en bærekraftig samfunnsutvikling. Avtalen ble utformet på landskonferansen 9.–11. februar 1998 i Fredrikstad om lokalsamfunnets innsats for en bærekraftig samfunnsutvikling.
I Norge var det ca 160 kommuner og 17 fylkeskommunener som sluttet seg til Fredrikstaderklæringen om lokalsamfunnets innsats for en bærekraftig utviklingErklæringen er en oppfølging av FNs miljø- og utviklingskonferanse i Rio i 1992 (Riokonferansen) til lokale myndigheter om:

å mobilisere egne innbyggere i organisasjoner og næringsliv gjennom lokale handlingsplaner for en bærekraftig utvikling (Lokal Agenda 21)
at lokale myndigheter må ta ansvar for å engasjere innbyggerne i dette arbeidet og sikre aktiv deltakelse, medansvar og medbestemmelse
at lokalsamfunn har en nøkkelrolle i å virkeliggjøre en bærekraftig utvikling og at miljø- og utviklingsspørsmål håndteres best ved deltakelse fra de som blir direkte berørt
at utfordringen fra Rio også kan bidra til å fornye lokaldemokratiet i Norge.


== Referanser ==
Tunø

Tunø, dansk øy  ytterst i Århus Bugt i Odder kommune. Øyen ligger 8 km utenfør Øst-Jylland i Region Midtjylland, og er bare 4 km lang. Den har et areal på 3,52 km², og 115 innbyggere. Tunø skole har i 2007 kun 2 elever og 1 lærer.
Tunø er bilfri og har bare ett tettsted – Tunø. Øyen er et skattet utfartssted for dansker. Det er gode badestrender langs kysten i nordøst. Byens kirke er enestående ved at den har fyrlykt i toppen og kro i kjelleren.
I havnen Tunø i øst er landskapet flatt med blanding av skog og jordbruksmark. Herfra hever øyen seg og har høye klipper av kalkstein mot sjøen helt i vest. Her er det installert to store vindmøller for lokal kraftproduksjon.
Øyen er mest kjent for Tunø-Festivalen, en jazz- og folkemusikkfestival som hadde 20-årsjubileum i 2006. Her ligger også  Socialistisk Folkepartis kurssted hvor det nordiske Tunøseminaret arrangeres hver sommer.
Skanör med Falsterbo

Skanör med Falsterbo er en by i Vellinge kommune i Skåne län i Skåne i Sverige. I 2010 hadde tettstedet 6 937 innbyggere.Skanör og Falsterbo er to tvillingbyer som er vokst sammen. Frem til 1754 var det to byer. Byene er kjente for attraksjoner som Falsterbohus, Skanør borg og ikke minst Skånemarkedet i middelalderen, fra den gang Skåne var en del av Danmark.  

		
		
		


== Referanser ==
Kiselgur

Kiselgur eller diatoméjord (diatomitt) er en porøs jordart som ligner på leire. Kiselgur er dannet ved at skallene av kiselalger (diatomeer) og annet kiselholdig materiale avleires som sediment.  Opprinnelig dynamitt ble fremstilt som gurdynamitt ved absorpsjon av nitroglyserin i kiselgur. På grunn av sin porøsitet og letthet anvendes kiselgur både som isolasjonsmateriale, fyllmateriale og filter. Kiselgur blir også brukt som mekanisk insektsdreper. På grunn av sin porøsitet dreper kiselgur lopper og andre insekter ved at insektene tørker ut og dør når de får kiselgur på seg.
Kiselgurfabrikken på Ims i Sandnes produserte kiselgur fra 1890-årene frem til første verdenskrig.
Kiselgur selges i dag i Norge som økologisk produkt for bekjempelse og forebygging av utøy på fjærfe.


== Se også ==
Liste over bergarter


== Referanser ==


== Kilder ==
Sandnes.kommune.no:Kiselgurfabrikken på Ims
Ketoacidose

Ketoacidose er en type metabolsk acidose som skyldes høye konsentrasjoner av ketonlegemer, som skyldes deaminasjon av aminosyrer og nedbrytning av fettsyrer. Dette er mest vanlig i forbindelse med type 1 diabetes (diabetes mellitus) som ikke er blitt behandlet (diabetisk ketoacidose). Det kan også oppstå hos mennesker som har fastet mer enn tre dager eller som sulter ihjel, da kroppen tærer på fett- og proteinlagrene.
Ketoacidose kan luktes i en persons ånde. Lukten beskrives ofte som lukten av frukt eller malingtynner / neglelakkfjerner (aceton).Ketoacidose må ikke forveksle med ketose, som er kroppens normale måte å forbrenne kroppsfett. I diabetisk ketoacidose blir opphopningen av ketonlegemer så høy at blodets pH synker drastisk.


== Hos dyr ==
Drektighetsforgiftning hos sau er et eksempel på diabetisk ketoacidose.


== Referanser ==


== Eksterne lenker ==
Diabetesforbundet
Baphuon

Baphuon er et tempel i ruinbyen Angkor i Kambodsja. Det ligger i Angkor Thom, nordvest for Bayon. Tempelet ble bygget på midten av 1200-tallet som statstempelet til Udayadityavarman II, dedikert til den hinduistiske guden Shiva.  Tempelet, som ligger ved det kongelige palasset, måler 120 meter øst-vest og 100 meter nord-sør. Høyden uten tårnet er på 34 meter, med dette tårnet ville det nådd omtrent 50 meter til vers. 
Sent i det 15. århundre ble tempelet gjort om til et buddhistisk tempel. En 9 meter høy og 70 meter lang statue av Buddha ble reist på vestsiden, noe som sannsynligvis medførte riving av et 8 meter høyt tårn ovenfor, noe som forklarer fraværet av dette. Tempelet ble bygget på sandgrunn, og på grunn av den enorme størrelsen har det vært ustabilt. Store deler av det hadde sannsynligvis allerede kollapset da buddhaen ble reist. 

I det 20. århundre hadde det meste av tempelet kollapset, og restaurasjonsarbeidet har i ettertid vist seg å være svært vanskelig. Et første forsøk ble gjort i 1960, men dette ble avbrutt av Røde Khmers regime og arkivene med steinenes posisjoner gikk tapt. Et nytt forsøk ble påbegynt i 1995 med et franskledet arkeologisk team, dette arbeidet var fortsatt i gang pr 2008. Dette arbeidet legger begrensninger på turistbesøkene, men i 2006 ble det gitt adgang til litt større områder. Arbeidet er forventet å vare ennå et par år. 


== Eksterne lenker ==
(en) Baphuon – kategori av bilder, video eller lyd på Commons 
BBC World News — Angkor Temple Reopens to Public
Angkor-Guide.com — Baphuon from 'the Monuments of the Angkor Group'
Cambodiaonline.net — 'Picking up the Pieces' from The Cambodia Daily
Baphuon Photo Gallery
Steen Gade

Steen Gade (født 9. april 1945 i Troldhede i Thisted), dansk politiker for Socialistisk Folkeparti (SF). Gade representerte Skivekretsen i Folketinget, hvor han var formann i Miljøudvalget og medlem av Udenrigsudvalget. Han er først og fremst en miljø- og Europa-politiker.Gade vokste opp i Thisted og tok lærerutdanning i Herning i 1969. Hans første periode i Folketinget var for Herningkretsen 1981-94, deretter valgt for Odense 1994-99. Han ble innvalgt i Folketingets miljøutvalg fra starten i 1982 og var medlem her uavbrutt til 1999, de siste fem år som komiteformann. I disse 17 årene satt han også i Folketingets Europautvalg.
Da han gikk ut av Folketinget i 1999 ble han direktør i den danske etaten Miljøstyrelsen, som han ledet fram til 2003. Da gikk han av i protest mot en betydelig nedskjæring i budsjettet. I denne perioden var han også styremedlem i Det europeiske miljøbyrået (EEA), styrets nestleder 2001-03.
Gade er siden 2004 formann for den sentrum-venstreorienterte organisasjonen Nyt Europa, som jobber for et mer demokratisk og mer føderalt EU. Gade var initiativtakeren bak opprettelsen av Nyt Europa i 1998.Gade var parlamentarisk leder for SF 1991-97.
Steen Gade er gift med norske Turid Leirvoll, som har vært partisekretær i SF.


== Bibliografi ==
Europas fremtid – ved dæmonernes port, 1994 (Hovedland). En debattbok om Europa, skrevet sammen med Ove Fich, Peter Duetoft og Carl Otto Brix.
Gades Europa, 2004 (Rosinante).


== Referanser ==


== Eksterne lenker ==
(da) Steen Gade hos Folketinget
Årjäng kommune

Årjäng kommune er en kommune i Värmlands län i landskapet Värmland i Sverige. Kommunens administrasjonssenter ligger i Årjäng.


== Tettsteder ==
Årjäng kommune har to tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
(sv) Offisielt nettsted 
(en) Årjäng Municipality – kategori av bilder, video eller lyd på Commons  (svensk)
Penza oblast

Penza oblast (russisk: Пе́нзенская о́бласть, Penzenskaja oblast) er en oblast i Russland. Den ligger i Den volgiske føderasjonskrets. Det administrative senteret er Penza.
Arealet er 43 200 km². Innbyggertall: 1 452 941 (folketelling 2002).


== Referanser ==


== Eksterne lenker ==
(ru) Offisielt nettsted 
(en) Penza Oblast – kategori av bilder, video eller lyd på Commons
Torsby kommune

Torsby kommune er en kommune i Värmlands län i landskapet Värmland i Sverige. Kommunens administrasjonssenter ligger i tettstedet Torsby, sør i den vidstrakte kommunen, som i areal er større enn Vestfold fylke. Dagens utstrekning fikk den i første halvdel av 1970-tallet ved sammenslåing av kommunene Fryksände, Östmark, Vitsand, Norra Ny og Finnskoga Dalby. Torsbys vennskapskommune i Norge er Bømlo.


== Tettsteder ==
Torsby kommune har seks tettsteder. I tabellen oppgis antall innbyggere per 31. desember 2010.


== Kjente personer fra Torsby ==
Sven-Göran Eriksson, fotballtrener
Bengt Berg, forfatter og lyriker


== Referanser ==


== Eksterne lenker ==
Offisielt nettsted 
(en) Torsby Municipality – kategori av bilder, video eller lyd på Commons  (svensk)
Carl Theodor Zahle

Carl Theodor Zahle (født 19. januar 1866 i Roskilde, død 3. februar 1946) var en dansk jurist og politiker. Han var Danmarks statsminister fra 28. oktober 1909 til 5. juli 1910 og igjen fra 21. juni 1913 til 29. mars 1920. Fra 1929 til 1935 var han justisminister.


== Referanser ==


== Eksterne lenker ==
Omtale på Fredsakademiet
Imre Varga

Imre Varga (født 1. november 1923, død 9. desember 2019) var en ungarsk billedhugger. Han tok utdanning ved kunsthøyskolen i Budapest og vakte allerede som student stor oppmerksomhet med sine arbeider. Varga gjorde bevisst bruk av nye uttrykksmidler, og tok ofte i bruk skulpturens fremtidige naturlige omgivelse som kompositorisk middel.I sine arbeider benyttet han gjerne elementer fra popkunsten og konstruktivismen uten å helt bryte med den tradisjonelle figurativitet. Han regnes som en av sin tids betydeligste ungarske kunstnere.


== Referanser ==
Sukur

Sukur er et godt bevart, historisk og fremdeles levende kulturlandskap i Mandarafjellene i staten Adamawa i Nigeria, på grensen til Kamerun. 
Landskapet er preget av dyrking i terrasser, hellige symboler og gamle boformer som fremdeles er i bruk. Sukur er på den måten et enestående eksempel på en levende tradisjon som har overlevd i flere århundrer. Området inneholder også fornminner fra tidligere jernfremstilling. 


== Eksterne lenker ==
(en) Sukur – kategori av bilder, video eller lyd på Commons 
sukur.info: Welcome to Sukur
Mandara Mountains Homepage
Peter Georg Bang

Peter Georg Bang (født 7. oktober 1797 i Roskilde, død 2. april 1861) var en dansk jurist, politiker og Danmarks fjerde statsminister.
Han var sønn av Roskildes sogneprest Jacob Bang og Anna Cathrine Sophie Hansen. I 1813 ble han student ved Frederiksborg skole, cand.jur. i 1816 (jurist), lic.jur. i 1819 og dr.jur. i 1820. Han ble jurist i 1816 og promoverte 1820. Fra 1830 til 1836 underviste han som professor i romerrett ved Københavns Universitet. Bang var direktør for Danmarks Nationalbank fra 1836 til 1845. Fra 1845 til 1848 var han Christian VIIIs rådgiver.
Bang var kongelig kommissarius ved stenderforsamlingene i Roskilde og Viborg i perioden 1834-1848 og medlem av Den Grundlovgivende Rigsforsamling. Han var innenriksminister i Danmark fra november 1848 til september 1849. I desember 1851 ble han kulturminister. Det var han frem til 1852, før han ble innenriksminister igjen. Det var han frem til april 1853. Den 12. desember 1854 ble han utnevnt som premierminister (statsminister). Fra 16. oktober 1855 ble tittelen endret til konseilspræsident. Bang var statsminister til 18. oktober 1856, da han ble justitiarius i Højesteret i Danmark.
Etter hans død ble Peter Bangs Vej (tidligere Klammerivej) på Frederiksberg oppkalt etter ham i 1868. 


== Referanser ==


== Eksterne lenker ==
N. Neergaard: Under Junigrundloven. En Fremstilling av det danske Folks politiske Historie fra 1848 til 1866 - På Tidsskrift.dk Arkivert 15. august 2020 hos Wayback Machine.
Biografi hos Salomonsen
Løkke gård

Løkke gård er en tidligere gård i Sandvika i Bærum som hørte under Kjørbo gård og Nesøygodset. Navnet som har vært hevdet å skulle bety et innhegnet jordstykke (slik som løkkeeiendommene i hovedstaden), betyr mer sannsynlig slyng (løkke, se også "lykkja") og henviser til meanderen i Sandvikselva. Gården ligger avgrenset av Sandvikselva, Løkkeåsen og den gamle riksveien til Drammen. Ved elva lå en kalkovn, og Løkke bro førte over til (det som på folkemunne kaltes Limtomta der Sandvika videregående skole ligger, og videre til resten av) Kjørbotangen – riktig navn på det store grøntområdet som omkranses av elvens meander.
Elias Smith kjøpte Løkke gård i 1847 og solgte den igjen i 1851. I 1878 kjøpte
P. C. Harreschou gården og åpnet hotell i den gamle hovedbygningen i 1880. Etter 1927 ble Løkke A/S Bøndernes Hus og bygget om i nyklassistisk stil. Gården eies og drives i dag av Bærum Røde Kors, med flere aktiviterer for både små og store.
Säffle kommune

Säffle kommune er en kommune i Värmlands län i landskapet Värmland i Sverige. Kommunens administrasjonssenter ligger i Säffle.


== Tettsteder ==
Säffle kommune har tre tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
Offisielt nettsted 
(en) Säffle Municipality – kategori av bilder, video eller lyd på Commons  (svensk)
Turid Leirvoll

Turid Johanne Leirvoll (født 24. juni 1956 i Rogaland) er en norsk og dansk politiker. Hun har bakgrunn fra fagbevegelsen (LO), og var partisekretær i Sosialistisk Venstreparti fra 1993 til 2001.
Leirvoll er siden 2002 partisekretær (Landssekretær) i Socialistisk Folkeparti i Danmark. Siden november 2007 er hun styremedlem i Oslosenteret for fred og menneskerettigheter.


== Eksterne lenker ==
Styremedlem i Oslosenteret
Colin Greenwood

Colin Greenwood (født 26. juni 1969 i Oxford, England) er bassist i det engelske bandet Radiohead. Han er storebror til gitarist og multi-instrumentalist Jonny Greenwood.


== Referanser ==


== Eksterne lenker ==
Offisielt nettsted 
(en) Colin Greenwood – kategori av bilder, video eller lyd på Commons 
(en) Colin Greenwood på Internet Movie Database 
(en) Colin Greenwood hos The Movie Database 
(en) Colin Greenwood på Discogs 
(en) Colin Greenwood på MusicBrainz 
(en) Colin Greenwood på AllMusic
Urs Meier

Urs Meier (født 22. januar 1959 i Würenlos) er en tidligere fotballdommer fra Sveits. 
Han dømte internasjonalt fra 1994 til 2004. Han dømte i denne perioden b.l.a VM i Frankrike 1998, EM i Belgia og Nederland 2000, VM i Sør-Korea og Japan 2002 og EM i Portugal 2004. Han dømte også finalen i Mesterligaen i 2002 mellom Real Madrid og Bayer Leverkusen.


== Kamper i VM 1998 ==
USA–Iran (gruppespill)
Nigeria–Danmark (åttendedelsfinale)


== Kamper i EM 2000 ==
England–Romania (gruppespill)
Danmark–Nederland (gruppespill)


== Kamper i VM 2002 ==
Sør-Korea–USA (gruppespill)
Tyskland–Sør-Korea (semifinale)


== Kamper i EM 2004 ==
Spania–Russland (gruppespill)
Italia–Sverige (gruppespill)
England–Portugal (kvartfinale)


== Referanser ==
Storfors kommune

Storfors kommune er en kommune i Värmlands län i landskapet Värmland i Sverige. Kommunens administrasjonssenter ligger i Storfors.


== Tettsteder ==
Storfors kommune har to tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
Offisielt nettsted 
(en) Storfors Municipality – kategori av bilder, video eller lyd på Commons  (svensk)
Munkfors kommune

Munkfors kommune er en kommune i Värmlands län i landskapet Värmland i Sverige. Kommunens administrasjonssenter ligger i Munkfors, som er kommunens eneste tettsted. 
Munkfors kommune har et sterkt samarbeid med nabokommunene Sunne, Torsby og Hagfors. Og det har vært oppe til debatt om å slå sammen disse kommunene.
Etter innbyggertall er Munkfors Svealands minste kommune.


== Befolkningsutvikling ==


== Historie ==
Munkfors har bakgrunn som industristed. På 1670-tallet ble det første jernverket bygget i tettstedet Ransäter. Munkfors fikk jernverk kort tid senere.
I den senere tid har turisme blitt viktigere for kommunen.


== Kjente personer ==


== Referanser ==


== Eksterne lenker ==
Offisielt nettsted 
(en) Munkfors Municipality – kategori av bilder, video eller lyd på Commons  (svensk)